"Structural (n.r. - reprezentantii comunitatii macedonene) sunt de dreapta. Intotdeauna au fost de dreapta, au fost si legionari. 90% dintre ei au fost legionari, bunicii lor. Voteaza cu cine cred ca au vazut ca le merita interesele si afacerile si asta vreau sa le explic - cu Ponta, cu Tariceanu si cu mine o sa le mearga in continuare, cu Iohannis nu", a afirmat Mazare la sediul central al PSD.El a sustinut ca aromanii castiga din serviciile in turism din Constanta si ca pana acum l-au votat pe el, dar la primul tur al alegerilor l-au ales pe Klaus Iohannis."Serviciile le ofera turistilor. Si ma voteaza pe mine, care stiu ce am facut pentru turism. De data asta au votat cu Iohannis, nu stiu de ce. Trebuie sa ma intalnesc ca sa le mai explic cum stau lucrurile, de unde castiga, care este sursa lor de prosperitate in ultimii ani. (...) Pentru ca optiunea lui Victor Ponta pentru prim-ministru este Tariceanu, care duce o politica liberala, adica exact ceea ce facem noi. In niciun caz Iohannis nu va dezvolta turismul pe litoral", a argumentat Mazare."Turismul din Mamaia la ora actuala merge bine in perioada de vara. Este o idee pe care am discutat-o cu premierul si pe care inca nu a apucat sa o puna in practica, pentru ca a cerut avizul Comisiei Europene: sa facem un statut special pentru o zona fiscala de cazinouri pe fasia de litoral, in asa fel incat sa avem turisti si in extrasezon. Inclusiv la Venetia exista asa ceva. Si asta este un proiect pe care Ponta il sustine si il sustine si Tariceanu si e bine sa-l stie fiecare "comersant" din Constanta - ca nu o sa castige numai trei luni de pe urma turistilor, ci zece luni", a adaugat Radu Mazare.Potrivit acestuia, in toata Romania s-a votat dreapta in zone urbane si "in zone mai pricopsite", dintr-o intelegere gresita a ceea ce inseamna stanga."Constanta este cel mai bun exemplu - eu am si o politica sociala, si una de investitii. Multora le este frica sa vina un partid de stanga, sa aiba si presedinte si prim-ministru si sa incurajeze nemunca - sa ia de la cei care muncesc si sa dea celor care au nevoie sau nu au nevoie. Or, eu niciodata nu am incurajat, sigur ca ii ajuti pe batrani si pe cei care sunt bolnavi, pe cei care sunt la ananghie, dar nu sunt pentru a-i ajuta pe cei care sunt cu pieptul mare si stau sa astepte la pomeni", a mai spus primarul Constantei, Radu Mazare.